b"\n_START_ARTICLE_\nSistema electoral de la Restauraci\xc3\xb3 Borb\xc3\xb2nica\n_START_PARAGRAPH_\nEl sistema electoral durant la Restauraci\xc3\xb3 Borb\xc3\xb2nica es pot dividir b\xc3\xa0sicament en dos per\xc3\xadodes: el primer que va des de l'aprovaci\xc3\xb3 de la llei electoral de sufragi censatari de l'any 1878 fins a la segona llei de sufragi universal mascul\xc3\xad de 1890 i el segon que compren des de l'aprovaci\xc3\xb3 d'aquesta llei fins a la instauraci\xc3\xb3 de la Dictadura de Primo de Rivera el 13 de setembre de 1923._NEWLINE_A continuaci\xc3\xb3 es descriuen les principals caracter\xc3\xadstiques de cadascun dels dos per\xc3\xadodes esmentats._NEWLINE_Tot i que en les eleccions del 20 de gener de l'any 1876 encara segu\xc3\xad vigent el sistema electoral establert per la llei electoral, municipal i provincial de 23 d'agost de l'any 1870 que don\xc3\xa0 dret a vot a tots els homes majors de 25 anys (amb algunes petites excepcions en casos molt espec\xc3\xadfics com ara els empadronats com a captaires, els receptors de la benefic\xc3\xa8ncia p\xc3\xbablica o els condemnats per la just\xc3\xadcia)._NEWLINE_Aquestes eleccions que donaren la vict\xc3\xb2ria a Antonio C\xc3\xa1novas del Castillo van portar a la constituci\xc3\xb3 d'un govern conservador que el 28 de desembre de 1878 va aprovar per majoria parlament\xc3\xa0ria una nova llei electoral de car\xc3\xa0cter censatari. En ella establia una renta m\xc3\xadnima als ciutadans majors de 25 anys per poder exercir el dret a vot: 25 pessetes anuals per contribuci\xc3\xb3 territorial o 50 pessetes per contribuci\xc3\xb3 industrial. Aix\xc3\xb2 va excloure de facto a les dones (que fins a les eleccions de 1933 no van poder exercir el dret a vot) i gran part de la poblaci\xc3\xb3 masculina (alguns manuals estableixen que tan sols el 5% de la poblaci\xc3\xb3 va poder exercir el dret a vot entre 1878 i 1891). Aquesta legislaci\xc3\xb3 va estar vigent en les eleccions de 1879, 1881, 1884 i 1886._NEWLINE_A partir de les eleccions de l'u de febrer de l'any 1891 es va aplicar la llei de sufragi universal aprovada pel govern progressista de Pr\xc3\xa1xedes Mateo Sagasta el 26 de juny de 1890. Aquesta va tornar a donar dret a vot a tots els homes majors de 25 anys inscrits a les llistes electorals. Aquest sistema va restar vigent durant totes les eleccions fins a l'any 1931._NEWLINE_No obstant la legalitat aparent en el sistema electoral de la Restauraci\xc3\xb3 va ser durament criticat des dels seus inicis pels nombrosos esc\xc3\xa0ndols de corrupci\xc3\xb3 (falsificaci\xc3\xb3 d'actes i altres tripijocs) i tr\xc3\xa0fic d'influ\xc3\xa8ncies en la formaci\xc3\xb3 de les meses electorals. Gaireb\xc3\xa9 totes les eleccions va patir la xacra del caciquisme a nivell nacional, provincial i local dirigit, tal com indica la documentaci\xc3\xb3 pel mateix Ministeri de la Governaci\xc3\xb3 de Madrid.\n_START_SECTION_\nIntents de millora del sistema a partir del regeneracionisme\n_START_PARAGRAPH_\nL'any 1907 es va aprovar una reforma a la llei electoral de 1890 amb el te\xc3\xb2ric objectiu d'eliminar les tupinades, per\xc3\xb2 que contenia procediments que en la pr\xc3\xa0ctica el fomentaven. El principal consistia en el fet que en la circumscripci\xc3\xb3 on nom\xc3\xa9s es present\xc3\xa9s un candidat, aquest era nomenat autom\xc3\xa0ticament electe, sense necessitat de celebrar les votacions._NEWLINE_Va arribar a haver-hi convocat\xc3\xb2ries electorals, com les de 1923, en qu\xc3\xa8 fins a 146 diputats van obtenir el seu esc\xc3\xb3 sense necessitat de rec\xc3\xb3rrer a les urnes, malgrat aquest procediment no va obtenir majoria absoluta el partit governant, encara que aix\xc3\xb2 si es va estar a prop i en una altra un 30% del cens electoral no va poder exercir el seu te\xc3\xb2ric dret al vot. Aquesta llei va estar en vigor fins a les eleccions municipals espanyoles de 1931, on molts regidors van ser triats per aquest procediment (14.018 mon\xc3\xa0rquics i 1832 republicans) [Extret de l'article Pucherazo de la Wikipedia en Castell\xc3\xa0 amb la correcci\xc3\xb3 d'algunes errades]."